Document ID: 32003R1805

Padomes Regula (EK) Nr. 1805/2003
(2003. gada 13. oktobris),
ar kuru groza Regulu (EK) Nr. 2596/97, ar ko pagarina Austrijas, Somijas un Zviedrijas Pievienošanās akta 149. panta 1. punktā paredzēto laika posmu
EIROPAS SAVIENĪBAS PADOME,
ņemot vērā Austrijas, Somijas un Zviedrijas Pievienošanās aktu, un jo īpaši tā 149. panta 2. punktu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Ekonomikas un sociālo lietu komitejas atzinumu [2],
tā kā:
(1) Ar Regulas (EK) Nr. 2596/97 [3] 1. panta otro daļu līdz 2003. gada 31. decembrim pagarina laika posmu, kurā saskaņā ar 1994. gada Pievienošanās aktā paredzētajiem nosacījumiem var pieņemt pārejas posma pasākumus attiecībā uz prasībām par tauku saturu pienā, ko laiž tirgū.
(2) Piena un piena produktu nozarē prasības attiecībā uz tauku saturu pienā, kas paredzēts lietošanai pārtikā, turpina radīt grūtības Somijai un Zviedrijai.
(3) Tāpēc ir jāizmanto 1994. gada Pievienošanās akta 149. panta 2. punktā paredzētā iespēja pagarināt attiecīgo laika posmu. Laika posma pagarinājums līdz 2009. gada 30. aprīlim šķiet piemērots.
(4) Tādēļ Regula (EK) Nr. 2596/97 ir jāgroza,
IR PIEŅĒMUSI ŠO REGULU.
1. pants
Regulas (EK) Nr. 2596/97 1. panta otro daļu aizstāj ar šādu:
"Attiecībā uz prasībām par tauku saturu pienā, kas paredzēts lietošanai pārtikā un ražots Somijā un Zviedrijā, minēto laika posmu ar šo tomēr pagarina līdz 2009. gada 30. aprīlim."
2. pants
Šī regula stājas spēkā 2004. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2003. gada 13. oktobrī

Labels: 3
0
18
17